মধ্যপ্রাচ্যের রাষ্ট্রগুলোয় জনগণের মনের অবস্থা কী? তাদের দেশে মার্কিন বাহিনীর, ব্রিটিশ বাহিনীর, ন্যাটো বাহিনীর আগ্রাসী উপস্থিতিতে এবং সামরিক অপারেশনে তারা কি খুশি? আফগানিস্তানে, ইরাকে, লিবিয়ায়, সিরিয়ায়, মিসরে জনগণ কী চায়? আমি জানি না। আমার হাতে এ বিষয়ে তথ্য নেই। তবে ইতিহাসের ধারা লক্ষ করে আমার ধারণা হয় যে, তাদের মধ্যে জাতীয় স্বাধীনতার আকাক্সক্ষা আছে, তারা বিদেশি সেনাদের উপস্থিতিকে ঘৃণা করে। তাদের দুর্ভাগ্য এই যে, বিদেশি শক্তির উপস্থিতিতে এবং আগ্রাসী যুদ্ধের মধ্যে তারা স্বাধীনতা-সংগ্রামের নেতৃত্ব গড়ে তুলতে পারছে না। তাদের চিন্তা-চেতনা ও সংস্কৃতি অনেক পিছিয়ে আছে। জনগণের জাতীয়তাবাদী আকাক্সক্ষার সুযোগ নিয়েই তালেবান, আল কায়েদা, আইএস ইত্যাদি জঙ্গিশক্তি গড়ে উঠেছে এবং ইসলামের নামে জঙ্গি অপারেশন চালাচ্ছে। তারা ইসলামের নামে যে কার্যক্রম চালাচ্ছে, তা ইসলামসম্মত নয়।